stanford-oval/wikipedia huggingface dataset:
Piispa
Katolisessa kirkossa

Katolisessa kirkossa piispa on korkein pappeuden vihkimysaste. Piispaksi tullakseen on ensin saatava vihkimys diakoniksi ja sitten papiksi. Nimitys piispaksi on paavin yksinoikeus (tästä yleismääräyksestä on eräitä poikkeuksia). Valinnan jälkeen pääsääntöisesti kolme piispaa suorittaa paavin myöntymyksestä piispaksi vihkimisen. Poikkeuksen tästä säännöstä muodostaa Rooman piispan eli paavin virka, johon voidaan periaatteessa valita kuka tahansa kastettu mies.
Katolisen käsityksen mukaan piispat jatkavat Kristuksen apostoleilleen antamaa opettamis- ja johtamistehtävää. Apostolinen sukkessio yhdistää näin kaikkia nykypiispoja apostoleihin. Siten piispanvirka kuuluu ns. jumalallisen oikeuden alaan. Piispojen johdossa toimi Pietarin perillisenä Rooman piispa.
Arkkipiispa on arkkihiippakunnan piispa. Tämä asema tuo hänelle samat oikeudet ja velvollisuudet kuin muillakin piispoilla on. Kirkkoprovinssin metropoliittana hänen tehtävänsä on kirkko-oikeuden mukaan huolehtia uskon ja kirkkokurin tarkasta noudattamisesta. Lisäksi hänen on ilmoitettava paaville väärinkäytöksistä toimialueellaan. Kuitenkaan arkkipiispa ei katolisessa kirkossa toimi provinssin muiden piispojen, ns. suffragaanipiispojen esimiehenä.
Piispan arvomerkkeinä toimivat mitra, piispansauva, sormus sekä pektoraali, piispanristi. Arkkipiispan arvonmerkkinä toimii lisäksi pallium. Piispallinen arvo on perinteisesti myös benediktiinisten ja sistersiläisten luostareiden apoteilla. He käyttävät piispan arvomerkkejä ja viettävät jumalanpalvelusta piispallisesti eli pontifikaalisesti. Heillä ei kuitenkaan ole sakramentaalista vihkimisoikeutta, ellei heitä itseään ole vihitty piispaksi.
Voimassa olevan kanonisen oikeuden mukaan (CIC Can. 401 §1) 75 vuotta täyttäneen piispan tulee pyytää paavilta eroa tehtävästä. Eron saanut piispa saa emeritusarvon.
Ortodoksinen kirkko

Piispan virka on ortodoksisen kirkon pappeuden korkein aste. Apostolit vihkivät seuraajikseen piispoja. Piispa on pappiensa esimies alueellaan, ja samalla apostolien edustaja. Piispalla on pappien tavoin oikeus toimittaa jumalanpalveluksia ja toimituksia sekä kaikki mysteerejä, mutta papin tehtävistä poiketen oikeus myös vihkiä uusia diakoneja ja pappeja sekä osallistua piispojen vihkimiseen. Myös vain piispa voi vihkiä uuden kirkon käyttöönsä. Piispan virka on yksi, mutta kirkon hierarkia on vaatinut palvelutehtävän mukaan kolmijakoista tointa: piispa, metropoliitta ja arkkipiispa.
Ortodoksinen piispa johtaa hiippakuntaa ja hänellä on kirkollinen arvonimi metropoliitta. Ortodoksinen arkkipiispa johtaa myös omaa hiippakuntaansa, mutta hänestä ei käytetä tällöin nimitystä metropoliitta. Kreikkalaisessa traditiossa kaikki autokefalisen kirkon hiippakuntapiispat ovat metropoliittoja ja arkkipiispa kantaa titteliään vain suuremman merkittävyytensä viittauksena. Suomen ortodoksinen arkkihiippakunta on esimerkki kreikkalaisesta käytännöstä, jossa hiippakuntapiispat kantavat metropoliitan arvonimeä, mutta kirkon päämies on arkkipiispa. Arkkipiispa on autokefalisen tai autonomisen paikalliskirkon, kuten esimerkiksi autonomisen Suomen ortodoksisen kirkon päämies. Tilanne on päinvastainen slaavilaisessa ja antiokialaisessa traditiossa. Niissä metropoliitta on ylempi kuin arkkipiispa kirkollisessa arvoasteikossa.
Useilla paikalliskirkoilla korkein ortodoksinen piispa on arvonimeltään patriarkka, hän johtaa omaa patriarkaattiaan. Suomen ortodoksinen kirkko kuuluu Ekumeenisen patriarkaatin alaisuuteen eli jurisdiktioon.
Aiheesta muualla

Kuvia tai muita tiedostoja aiheesta Piispa Wikimedia Commonsissa
Katolinen piispa arvomerkkeinään mitra, piispansauva, sormus ja pektoraali. Kuvassa Regensburgin piispa Gerhard Ludwig Müller vuonna 2006.
Katolisen piispan kuoriasu.
Ortodoksinen piispa pukeutuu jumalanpalveluksen ulkopuolella alusviittaan, päällysviittaan, klobukkiin sekä panagiaan.
Bernhard Rust

Bernhard Rust vuonna 1934.
Karl Josef Bernhard Rust (30. syyskuuta 1883 Hannover – 8. toukokuuta 1945 Berne) oli saksalainen kansallissosialistinen poliitikko, joka toimi Saksan opetusministerinä vuosina 1934–1945.
Rustin isä oli puuseppämestari. Rust opiskeli vuosina 1904–1908 germanistiikkaa, klassista filologiaa, taidehistoriaa ja musiikkia Münchenin, Berliinin, Göttingenin ja Hallen yliopistoissa. Hän oli vuosina 1909–1930 lukionopettajana Hannoverissa, poikkeuksena vuodet 1914–1918, jolloin hän osallistui ensimmäiseen maailmansotaan. Rust sai sodan aikana luutnantin arvon ja hänet palkittiin rautaristillä. Hän haavoittui taistelussa päähän, minkä on väitetty vaikuttaneen pysyvästi hänen henkiseen tasapainoonsa. Rust liittyi kansallissosialistiseen puolueeseen (NSDAP) vuonna 1922. Hän oli vuosina 1925–1940 puolueen Etelä-Hannoverin–Braunschweigin puoluepiirin johtaja eli Gauleiter. Hän johti vuodesta 1929 NSDAP:n edustajaryhmää Hannoverin maapäivillä ja hänet valittiin syyskuun 1930 vaaleissa Saksan valtiopäiville. Hän oli joutunut eroamaan opettajanvirastaan maaliskuussa 1930, kun häntä epäiltiin seksisuhteesta oppilaansa kanssa.
Kansallissosialistien noustua valtaan Saksassa Rust nimitettiin huhtikuussa 1933 Preussin osavaltion kulttuuriministeriksi ja 1. toukokuuta 1934 Saksan tiede-, opetus- ja kansanvalistusministeriksi. Rust yhtenäisti Saksan koululaitoksen ja opettajainkoulutuksen kansallissosialistisen ideologian mukaisiksi. Saksan yliopistoista erotettiin yli tuhat poliittisesti ei-toivottua tai rodultaan ”ei-arjalaista” tutkijaa. Voimakkaan puhdistuksen kohteeksi joutui varsinkin Göttingenin yliopisto, josta erotettiin juutalaisia ja vasemmistolaisia, joukossa maailmankuulut tiedemiehet Albert Einstein ja Fritz Haber. Rustin aloitteesta tulevan puolue-eliitin kouluttamista varten perustettiin nimellä Nationalpolitische Erziehungsanstalten tunnettuja SS:n valvomia erikoiskouluja, joihin valikoitiin oppilaiksi poliittisesti valveutuneita, hyväkuntoisia ja ”puhdasrotuisia” nuoria.
Rustin asema NSDAP:n johdossa heikkeni 1930-luvun jälkipuoliskolta alkaen, mutta hän säilytti opetusministerin tehtävän aina natsivallan kukistumiseen saakka. Hän vajosi myöhempinä vuosinaan masennukseen ja alkoholismiin. Hän teki itsemurhan ampumalla Saksan antautumispäivänä 8. toukokuuta 1945.
Aiheesta muualla

Kuvia tai muita tiedostoja aiheesta Bernhard Rust Wikimedia Commonsissa
Bøverbru

| Bøverbru |
| --- | --- |

 Bøverbru
 Koordinaatit: 60°39′56″N, 10°40′40″E 
Valtio:  Norja
Lääni:  Innlandet
Kunta:  Vestre Toten
Pinta-ala:  
 – Maa:  0,7 km²
Väkiluku (2023):  745
 – Väestötiheys:  1 064,3 as./km²
Infobox OKVirheellinen NIMI-arvo: 
Bøverbru on taajama Vestre Totenin kunnassa Innlandetin läänissä Norjassa. Taajaman pinta-ala on 0,7 neliökilometriä ja asukasluku 745 vuonna 2023.
Aiheesta muualla

Kuvia tai muita tiedostoja aiheesta Bøverbru Wikimedia Commonsissa
Bobigny

| Bobigny |
| --- | --- |
 Ourcqin kanava Bergèren puistossa Bobignyssa
 vaakuna
 Sijainti Pariisin suurkaupunkialueella
 Bobigny
 Koordinaatit: 48°54′38″N, 02°26′23″E 
Valtio:  Ranska
Alue:  Île-de-France
Departementti:  Seine-Saint-Denis
Arrondissementti:  Bobigny
Pinta-ala:  
 – Kokonaispinta-ala:  6,77 km²
Väkiluku (2006):  47 806
 – Väestötiheys:  7 061,5 as./km²
 
 www.bobigny.fr 
Infobox OKVirheellinen NIMI-arvo: 
Bobigny on kaupunki Ranskassa. Se on Seine-Saint-Denis’n departementin prefektuuri, eli pääkaupunki, Île-de-Francen alueella (région).
Asterix-sarjakuvan luojat Albert Uderzo ja René Goscinny ovat asuneet Bobignyssa.
Aiheesta muualla

Kuvia tai muita tiedostoja aiheesta Bobigny Wikimedia Commonsissa
Panoraamanäkymä kaupungin keskustasta.
Bobi Wine

| Bobi Wine |
| --- | --- |
 Bobi Wine vuonna 2019
Henkilötiedot
Koko nimi:  Robert Kyagulanyi Ssentamu
Syntynyt: 12. helmikuuta 1982 (ikä 42) Mgipi, Uganda
Kansalaisuus:   Uganda
Poliitikko
Puolue:  National Unity Platform (NUP)
Asema:  kansanedustaja
Aiheesta muualla
bobiwine.com
Bobi Wine (oikealta nimeltään Robert Kyagulanyi Ssentamu, s. 12. helmikuuta 1982, Mpigin piirikunta, Uganda) on ugandalainen laulaja, näyttelijä ja poliitikko. Hän haastaa maansa presidentinvaaleissa 2021 istuvan presidentin Yoweri Musevenin. Wine edustaa puoluetta nimeltä National Unity Platform, joka pyrkii muun muassa parantamaan maan koulutuksen ja terveydenhuollon tilaa.
Elämä ja ura

Bobi Wine syntyi vuonna 1982 Mgipissä keskisessä Ugandassa ja muutti myöhemmin perheensä mukana pääkaupunkiin Kampalaan, jonka slummissa hän varttui. Teini-ikäisenä hän kiinnostui taiteesta, ja aloitettuaan Makereren yliopistossa sosiaalitieteiden opinnot hän vaihtoi ne ensimmäisen lukukauden jälkeen musiikin, tanssin ja näyttämötaiteen opintoihin. Hän valmistui vuonna 2003. Saavutettuaan suurta suosiota kantaaottavalla afrobeat-musiikillaan Wine lähti mukaan politiikkaan ehdokkaana vuoden 2017 täydennysvaaleissa, ja pääsi kansanedustajaksi. Elokuussa 2018 armeijan erikoisjoukot pahoinpitelivät hänet hotellihuoneessa Aruan kaupungissa, ja häntä vastaan myös nostettiin syyte maanpetturuudesta. Taustalla oli Winen näkyvä asema presidentti Musevenin arvostelijana. Marraskuussa 2020 oppositiopuolue National Unity Platform (NUP) nimesi hänet presidenttiehdokkaakseen tammikuun 2021 vaaleihin. Vaalien alla joulukuussa hänen apulaisiaan loukkaantui turvallisuusjoukkojen kumiluodeista ja kolme viikkoa ennen vaaleja hänen henkivartijansa kuoli sotilaspoliisin ajoneuvon ajettua tämän päälle.
Bionix 25 IFV

| Bionix 25 |
| --- | --- |

Valmistushistoria
Valmistusmaa:   Singapore
Tekniset tiedot
Pituus:  
– pelkkä runko:  5,92 m
Leveys:  2,70 m
Korkeus:  2,57 m
Taistelupaino:  23 000 kg
Maksiminopeus:  
– tiellä:  70 km/h
Toimintasäde:  415 km
Muu aseistus:   25 mm automaattikanuuna  7,62 mm konekivääri  7,62 mm ilmatorjuntakonekivääri  2 kolmen savunheittimen patteria 
Moottori:  Detroit Diesel 6V92TA
Miehistö:  3+7
Bionix 25 on singaporelainen rynnäkköpanssarivaunu, jonka on kehittänyt Singapore Technologies Kinetics vastaamaan Singaporen panssarijalkaväen tarpeita. Singaporen armeija otti vaunun viralliseen käyttöön vuonna 1997, kun ensimmäiset sarjatuotannossa valmistetut panssarivaunut valmistuivat.
Muunnokset

Bionix II
Bionix 40/50
Aiheesta muualla

Military Today (Arkistoitu – Internet Archive) (englanniksi)
Army Technology (englanniksi)
Carnegie Mellon School of Computer Science

The Gates-Hillman Complexissa sijaitsee Carnegie Mellon -yliopiston tietojenkäsittelytieteiden tiedekunta.
Carnegie Mellon School of Computer Science on Carnegie Mellon -yliopiston tietojenkäsittelytieteiden tiedekunta. U.S. News & World Report listasi vuonna 2010 Carnegie Mellonin tietojenkäsittelyopetuksen Yhdysvaltain parhaimmaksi Massachusetts Institute of Technologyn, Stanfordin yliopiston ja Berkeleyn Kalifornian yliopiston kanssa.
Carnegie Mellonin tietojenkäsittelytieteiden laitos perustettiin heinäkuussa 1965, ja se oli ensimmäisiä laatuaan Yhdysvalloissa. Ensimmäinen koulutusohjelma alkoi lokakuussa 1965, ja siitä kiinnostui useita opiskelijoita monilta eri aloilta. Laitos kuului alkujaan luonnontieteiden tiedekuntaan. Tietojenkäsittelytieteen tutkimusalueet monipuolistuivat 1980-luvun puolivälissä. Laitoksella alettiinkin tutkia mahdollisuutta laajentua omaksi tiedekunnakseen. Vuonna 1988 laitos muodostui omaksi tiedekunnakseen.
Tiedekuntaan kuuluu seitsemän laitosta: tietojenkäsittelytieteiden laitos, ihmisen ja tietokoneen vuorovaikutuksen instituutti, ohjelmistotutkimuksen instituutti, Lanen laskennallisen biologian keskus, kieliteknologian instituutti, koneoppimisen laitos ja robotiikan instituutti.
Aiheesta muualla

Tiedekunnan kotisivut (englanniksi)
Cecilie Myrseth

| Cecilie Myrseth |
| --- | --- |
 Myrseth vuonna 2017.
Norjan elinkeinoministeri
 Støren hallitus 19. huhtikuuta 2024–  
Edeltäjä:  Jan Christian Vestre
Norjan kalastus- ja meriministeri
 Støren hallitus 16. lokakuuta 2023 – 19. huhtikuuta 2024  
Edeltäjä:  Bjørnar Skjæran
Seuraaja:  Marianne Sivertsen Næss
Suurkäräjäedustaja
 Tromssan vaalipiiri 2017–  
Henkilötiedot
Syntynyt: 27. heinäkuuta 1984 (ikä 40) Harstad, Norja
Ammatti:  psykologi, poliitikko
Tiedot
Puolue:  Työväenpuolue
Koulutus:  Tromssan yliopisto
Cecilie Myrseth (s. 27. heinäkuuta 1984 Harstad) on norjalainen työväenpuolueen poliitikko ja Norjan nykyinen elinkeinoministeri Støren hallituksessa huhtikuusta 2024. Tätä ennen hän toimi samassa hallituksessa kalastus- ja meriministerinä. Myrseth on istunut suurkäräjillä vuodesta 2017. Hän valmistui psykologiksi Tromssan yliopistosta vuonna 2015.
Aiheesta muualla

Kuvia tai muita tiedostoja aiheesta Cecilie Myrseth Wikimedia Commonsissa
Carrie C. White

Carrie C. White (18. marraskuuta 1874? – 14. helmikuuta 1991) oli oletetusti maailman vanhin elävä ihminen tammikuusta 1988 kuolemaansa.
White asui Floridassa. Hän joutui laitoshoitoon vuonna 1909, jolloin traumaattinen avioero oli järkyttänyt hänen mielenterveyttään. Uudempien dokumenttien perusteella hän saattoikin olla vasta 102-vuotias kuollessaan. Tällöin Jeanne Calmentista olisi tullut maailman vanhin ihminen jo Florence Knappin kuoltua 1988 eikä suinkaan Whiten kuoltua helmikuussa 1991.
Carrie C. Whiten tapaus on yhä kiistelty. Jos syntymäpäivä 18. marraskuuta 1874 pitää paikkansa, hän oli kuollessaan 116 vuoden ikäinen.
Cecilie Melli

Cecilie Bratsberg Melli (o.s. Bratsberg, s. 1973) on norjalainen muotisuunnittelija, joka tunnetaan naisten vaatteista, morsius- ja juhlapuvuista sekä koruista. Viime vuosina Melli on suunnitellut asuja useille norjalaisille kuuluisuuksille, kuten prinsessa Mette-Maritille, Tone Damli Aabergelle, Pia Haraldsenille, ja Solveig Kloppenille. Hän on suunnitellut mediahuomiota saaneita asuja myös Paris Hiltonille Cannesin elokuvajuhlille, sekä useille julkisuuden henkilöille muun muassa Golden Globe- ja Oscar -tilaisuuksiin. Vuoden 2012 lopulla Melli toimi George Clooneyn ja Jay Lenon partnerina suunnitellen morsiuspukuja suureen hyväntekeväisyysprojektiin.
Cecilie Melli on varttunut Stavangerissa mutta asuu Oslossa. Hän on opiskellut vaatesuunnittelua Oslossa ja Pariisissa ja hän avasi ensimmäisen oman muotiliikkeensä Oslossa vuonna 2004. Keväällä 2012 tuli ilmi, että kiinalainen halpavaateverkkokauppa, cherrykjoler.com, jonka omisti kiinalainen yritys nimeltä Suzhou Cherry Wedding Dress Co. käytti väärin Mellin tavaramerkkiä ja nimeä markkinoinnissaan.
Aiheesta muualla

Cecilie Mellin sivusto
Bathurstin 12 tunnin ajo

|  Bathurstin 12 tunnin ajo |
| --- | --- |

Rata:  Mount Panorama Circuit
Ensimmäinen tapahtuma:  1991
Viimeisin tapahtuma:  2024
Bathurstin 12 tunnin logo.
Bathurstin 12 tunnin ajo (Liqui Moly Bathurst 12 Hour) on moottoriurheilun kestävyyskilpailu, joka ajetaan Mount Panorama Circuitin moottoriradalla Uudessa Etelä-Walesissa Australiassa. Ensimmäinen kestävyyskilpailu siellä ajettiin vuonna 1991. Kilpailu kestää nimensä mukaisesti 12 tuntia.
Kilpailu on kuulunut vuodesta 2016 Intercontinental GT Challenge -sarjaan.
Kilpailussa ovat olleet mukana FIA GT3 -määrityksen mukaiset autot vuodesta 2011 lähtien.
Suomalaisista Mika Salo on juhlinut kilpailun voittoa vuonna 2014 ja Toni Vilander vuonna 2017.
Voittajat

| Vuosi | Kuljettajat | Auto | Talli |  |  |
| --- | --- | --- | --- | --- | --- |
| 1991 |  Nigel Arkell  Peter Fitzgerald  Allan Grice | Toyota Supra Turbo |  |  |  |
| 1992 |  Mark Gibbs  Charlie O'Brien  Garry Waldon | Mazda RX-7 |  Mazda Australia |  |  |
| 1993 |  Alan Jones  Garry Waldon | Mazda RX-7 |  Mazda Australia |  |  |
| 1994 |  Neil Crompton  Gregg Hansford | Mazda RX-7 |  Mazda Motorsport |  |  |
| 1995 |  John Bowe  Dick Johnson | Mazda RX-7 |  Mazda Motorsport |  |  |
1996–2006: Ei ajettu
| 2007 |  Craig Baird  Garry Holt  Paul Morris | BMW 335i |  Eastern Creek Karts P/L |  |  |
| 2008 |  Graham Alexander  Rod Salmon  Damien White | Mitsubishi Lancer Evo IX |  SKWIRK.com |  |  |
| 2009 |  Tony Longhurst  Rod Salmon  Damien White | Mitsubishi Lancer Evo X |  Team Mitsubishi Ralliart Australia |  |  |
| 2010 |  John Bowe  Garry Holt  Paul Morris | BMW 335i |  Eastern Creek International Karting |  |  |
| 2011 |  Marc Basseng  Christopher Mies  Darryl O'Young | Audi R8 GT3 LMS |  Joest Racing |  |  |
| 2012 |  Christer Jöns  Christopher Mies  Darryl O'Young | Audi R8 GT3 LMS |  Phoenix Racing |  |  |
| 2013 |  Thomas Jäger  Alexander Roloff  Bernd Schneider | Mercedes-Benz SLS AMG GT3 |  Erebus Motorsport |  |  |
| 2014 |  John Bowe  Peter Edwards  Craig Lowndes  Mika Salo | Ferrari 458 GT3 |  Maranello Motorsport |  |  |
| 2015 |  Katsumasa Chiyo  Wolfgang Reip  Florian Strauss | Nissan GT-R NISMO GT3 |  NISMO Athlete Global Team |  |  |
| 2016 |  Álvaro Parente  Shane van Gisbergen  Jonathon Webb | McLaren 650S GT3 |  Tekno Autosports |  |  |
| 2017 |  Craig Lowndes  Toni Vilander  Jamie Whincup | Ferrari 488 GT3 |  Maranello Motorsport |  |  |
| 2018 |  Robin Frijns  Stuart Leonard  Dries Vanthoor | Audi R8 LMS GT3 |  Audi Sport Team WRT |  |  |
| 2019 |  Dirk Werner  Dennis Olsen  Matt Campbell | Porsche 911 GT3 R |  Earl Bamber Motorsport |  |  |
| 2020 |  Jules Gounon  Jordan Pepper  Maxime Soulet | Bentley Continental GT3 |  Bentley Team M-Sport |  |  |
2021: Ei järjestetty
| 2022 |  Kenny Habul  Martin Konrad  Jules Gounon  Luca Stolz | Mercedes-AMG GT3 Evo |  SunEnergy1 Triple Eight Race Engineering |  |  |
| 2023 |  Kenny Habul  Jules Gounon  Luca Stolz | Mercedes-AMG GT3 Evo |  SunEnergy1 AKKodis ASP Team |  |  |
| 2024 |  Ayhancan Güven  Laurens Vanthoor  Matt Campbell | Porsche 911 GT3 R (992) |  Manthey Racing /  EMA Motorsport |  |  |
Aiheesta muualla

Kotisivut
Autourheilun kestävyysajot
| --- | --- |
24 tuntia:   Le Mansin 24 tunnin ajo  Daytonan 24 tunnin ajo  Nürburgringin 24 tunnin ajo  Span 24 tunnin ajo  Dubain 24 tunnin ajo  Fujin 24 tunnin ajo  Zolderin 24 tunnin ajo  Silverstonen 24 tunnin ajo  Portimãon 24 tunnin ajo  Barcelonan 24 tunnin ajo  Bathurstin 24 tunnin ajo  Tokachin 24 tunnin ajo 
12 tuntia:   Sebringin 12 tunnin ajo  Bathurstin 12 tunnin ajo  Gulfin 12 tunnin ajo  Brnon 12 tunnin ajo  Reimsin 12 tunnin ajo  Sepangin 12 tunnin ajo  Mugellon 12 tunnin ajo  Estorilin 12 tunnin ajo  Kuwaitin 12 tunnin ajo 
10 tuntia:   Petit Le Mans  Suzukan 10 tunnin ajo 
9 tuntia:   Kyalamin 9 tunnin ajo 
8 tuntia:   Bahrainin 8 tunnin ajo  Indianapolisin 8 tunnin ajo  Kalifornian 8 tunnin ajo 
6 tuntia:   Abu Dhabin 6 tunnin ajo  Bogotán 6 tunnin ajo  Fujin 6 tunnin ajo  Monzan 6 tunnin ajo  Portimãon 6 tunnin ajo  Span 6 tunnin ajo  Watkins Glenin 6 tunnin ajo  Bathurstin 6 tunnin ajo  Montereyn 6 tunnin ajo  Silverstonen 6 tunnin ajo  Doningtonin 6 tunnin ajo  Nürburgringin 6 tunnin ajo  São Paulon 6 tunnin ajo  Circuit of the Americasin 6 tunnin ajo  Bahrainin 6 tunnin ajo  Méxicon 6 tunnin ajo  Shanghain 6 tunnin ajo  Vallelungan 6 tunnin ajo 
1000 mailia:  Mille Miglia
1000 km:   Bathurst 1000  Brands Hatch 1000 km  Buenos Aires 1000 km  Zeltweg 1000 km 
Muita:   Carrera Panamericana  Targa Florio 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bathurst 12 Hour
Käännös suomeksi
Chamorro

Chamorro tarkoittaa seuraavia asioita:
tšamorrot, Guamilla ja Pohjois-Mariaaneilla elävä kansa
tšamorro, Guamilla ja Pohjois-Mariaaneilla puhuttava austronesialainen kieli
Violeta Chamorro, Nicaraguan entinen presidentti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chamorro”, voi hakea sivunnimihaulla, laajalla sivunnimihaulla tai tekstihaulla.
Brian Hyland

Brian Hyland vuonna 1967.
Brian Hyland (s. 12. marraskuuta 1943) on yhdysvaltalainen poplaulaja, jonka suurin menestys ajoittui 1960-luvun alkupuolelle. Hänen ensimmäinen suuri menestyksensä oli "Itsy Bitsy Teenie Weenie Yellow Polka Dot Bikini" vuonna 1960. Vuonna 1962 levytetty "Sealed with a Kiss" oli suuri menestys myös Suomessa. 1960-luvun puolivälissä Hylandin suosio hiipui, eikä hän saanut enää menestyslevyjä poikkeuksena vuonna 1970 levytetty "Gypsy Woman". Hyland on edelleen mukana viihdealalla.
Chamitataxus

| Chamitataxus |
| --- | --- |

 Myöhäismioseeni 6 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Näätäeläimet Mustelidae
Alaheimo::  Taxidiinae
Suku::  †Chamitataxus  Owen, 2006
Laji::  avitus
Kaksiosainen nimi
 † Chamitataxus avitus  Owen, 2006 
Katso myös
   Chamitataxus Wikispeciesissä   Chamitataxus Commonsissa 
Infobox OKNimi-testi OK: 
Chamitataxus on sukupuuttoon kuollut pohjoisamerikkalaisten mäyrien suku, joka eli mioseenin lopulla 6 miljoonaa vuotta sitten. Suvun ainoa laji, C. avitus, kuvattiin vuonna 1935 löydetyn, lähes kokonaisen kallon perusteella. Kolmesta Pohjois-Amerikassa koskaan eläneestä mäyräsuvusta Chamitataxus oli primitiivisin. Toinen fossiileista tunnettu mäyrä oli suku Pliotaxidea. Vain amerikanmäyrä (Taxidea taxus) on selvinnyt nykypäiviin saakka.
Brian James Barnes

Brian James Barnes (23. maaliskuuta 1933 Wingham, Australia – 9. toukokuuta 2017) oli Papua-Uudessa-Guineassa toiminut roomalaiskatolinen arkkipiispa. Hänestä tuli fransiskaanien jäsen vuonna 1952, ja hän sai pappisvihkimyksen 12. heinäkuuta 1958. Hänet nimitettiin Aitapen hiippakunnan johtoon 3. lokakuuta 1987, ja piispaksi konsekroinnin suoritti 10. helmikuuta 1988 Leo Clement Andrew Arkfeld, jota avustivat Benedict To Varpin ja Antonio Maria Vegliò.
Barnes sai 14. kesäkuuta 1997 nimityksen Port Moresbyn arkkipiispaksi, jona hän toimi, kunnes jäi eläkkeelle 26. maaliskuuta 2008.
Bangladesh kesäolympialaisissa 2024

Bangladesh osallistuu kesäolympialaisiin 2024 Pariisissa. Maata edustaa viisi urheilijaa neljässä eri urheilumuodossa. Urheilijoista vain jousiampuja Sagor Islam lunasti paikkansa menestymällä karsintakilpailussa, muut joukkueen jäsenet saivat paikkansa universaalipaikkojen jaossa eli villillä kortilla.
Joukkueen lippua olympialaisten avajaisissa kantoivat jousiampuja Sagor Islam ja uimari Mst Sonia Khatun.
Joukkue > Ammunta

Bangladesh sai ammuntaan yhden maapaikan universaalipaikkojen jaossa.
Md Robiul Islam – miesten 10 m ilmakivääri
Joukkue > Jousiammunta

Bangladesh sai jousiammuntaan yhden maapaikan Sagor Islamin tultua toiseksi Antalyan karsintakilpailussa 2024.
Sagor Islam – miesten yksilökilpailu
Joukkue > Uinti

Bangladesh sai uintiin kaksi maapaikkaa universaalipaikkojen jaossa.
Samiul Islam Rafi – miesten 100 m vapaauinti
Mst Sonia Khatun – naisten 50 m vapaauinti
Joukkue > Yleisurheilu

Bangladesh sai yleisurheiluun yhden maapaikan universaalipaikkojen jaossa.
Imranur Rahman – miesten 100 m
Carrie Dobro

Carrie Dobro (s. 30. toukokuuta 1970 New York, New Yorkin osavaltio) on yhdysvaltalainen näyttelijä. Televisiosarjassa Crusade Dobro esitti Dureena Nafeelia, joka oli yksi päähenkilöistä. Sitä ennen hän näytteli Kulai-nimistä hahmoa ABC:n sarjassa Hypernauts. Lisäksi Dobro on vieraillut lukuisissa televisiosarjoissa, joita ovat olleet muun muassa Beverly Hills 90210 ja Tunteita ja tuoksuja. Hänellä on myös laajamittainen teatteritausta.
Dobro on opiskellut näyttelemisen lisäksi maalausta ja piirtämistä sekä suorittanut alemman korkeakoulututkinnon taiteen alalla Carnegie Mellon -yliopistossa. Hän asuu Los Angelesissa ja johtaa omaa tuotantoyhtiötä aviomiehensä kanssa.
Aiheesta muualla

Virallinen sivusto (Arkistoitu – Internet Archive) (englanniksi)
Carrie Dobro Internet Movie Databasessa. (englanniksi)